Тады былі арганізаваныя масавыя кампаніі дзеля прыцягненьня жанчын у новыя прафэсіі. Мне здаецца, калі б не бальшавікі, то фактычна ў вельмі бедных сялян уцягнуцца ў гэтыя новыя практыкі асваеньня новых прафэсій шанцаў не было б. Трэба разумець, што гэтая практыка была дастаткова траўматычная. У архівах мы пабачым многа сьведчаньняў пра тое, што ў 20-я гады мужы, браты стрымлівалі жанчын ад такога роду заняткаў. Гэта лічылася тады абсалютна непрыстойным, парушала агульнапрыняты традыцыйны распарадак жыцьця, сацыяльныя ўстоі. І гэта быў магутны трансфарматар сацыяльнага парадку, які меў свае наступствы, зьмяніў функцыю жанчыны, уцягваючы жанчын у практыку гэтай публічнай працы.